CELEX: 62010CA0107
Language: et
Date: 2011-06-12 00:00:00
Title: Kohtuasi C-107/10: Euroopa Kohtu (kolmas koda) 12. mai 2011 . aasta otsus (Administrativen sad Sofia-gradi (Bulgaaria) eelotsusetaotlus) — Enel Maritsa Iztok 3 AD versus Direktor „Obzhalvane i upravlenie na izpalnenieto” NAP (Eelotsusetaotlus — Käibemaks — Direktiivid 77/388/EMÜ ja 2006/112/EÜ — Tagastamine — Tähtaeg — Intressid — Tasaarvestamine — Neutraalse maksustamise ja proportsionaalsuse põhimõte — Õiguspärase ootuse kaitse)

2.7.2011   
            
            
               ET
            
            
               Euroopa Liidu Teataja
            
            
               C 194/5
            
         Euroopa Kohtu (kolmas koda) 12. mai 2011. aasta otsus (Administrativen sad Sofia-gradi (Bulgaaria) eelotsusetaotlus) — Enel Maritsa Iztok 3 AD versus Direktor „Obzhalvane i upravlenie na izpalnenieto” NAP
   (Kohtuasi C-107/10) (1)
   
   (Eelotsusetaotlus - Käibemaks - Direktiivid 77/388/EMÜ ja 2006/112/EÜ - Tagastamine - Tähtaeg - Intressid - Tasaarvestamine - Neutraalse maksustamise ja proportsionaalsuse põhimõte - Õiguspärase ootuse kaitse)
   2011/C 194/06
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Sofia-grad
   
      Põhikohtuasja pooled
   
   
      Hageja: Enel Maritsa Iztok 3 AD
   
      Kostja: Direktor „Obzhalvane i upravlenie na izpalnenieto” NAP
   
      Ese
   
   Eelotsusetaotlus — Administrativen sad Sofia-grad — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 18 lõike 4 ja nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artikli 183 lõike 1 tõlgendamine — Enammakstud käibemaksu tagastamiseks kohustuslik tähtaeg, mille möödumisel hakatakse arvutama maksukohustuslasele makstavat intressi — Sellise arvutamise jooksul siseriiklike õigusnormide muutmine, mille tulemusel hakatakse revisjoni puhul intressi arvutama alates maksuteate väljastamisest, millega lõpeb revisjon — Mõistlik tähtaeg — Võimalus tagastada enammakstud käibemaks tagastatava summa tasaarvestamise teel maksukohustuslasel lasuva maksukohustusega — Neutraalse maksustamise ja proportsionaalsuse põhimõte
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi, muudetud nõukogu 19. detsembri 2006. aasta direktiiviga 2006/138/EÜ) artiklit 183 koostoimes õiguspärase ootuse põhimõttega tuleb tõlgendada nii, et sellega on vastuolus siseriiklikud õigusnormid, mis näevad tagasiulatuvalt ette käibemaksu ülejäägi tagastamise tähtaja pikendamise, kuna sellised õigusnormid jätavad maksukohustuslase ilma enne nende jõustumist tal olnud õigusest saada tagastamisele kuuluvalt summalt intresse.
            
         
               2.
            
            
               Direktiivi 2006/112 (muudetud direktiiviga 2006/138) artiklit 183 koostoimes neutraalse maksustamise põhimõttega tuleb tõlgendada nii, et sellega on vastuolus siseriiklikud õigusnormid, mille kohaselt käibemaksu ülejäägi tagastamiseks ette nähtud tavapärast tähtaega, mille lõppemisel kuuluvad tasumisele intressid, pikendatakse revisjoni alustamise korral, kuna pikendamise tõttu kuuluvad intressid tasumisele alates kuupäevast, mil revisjon lõppeb, hoolimata sellest, et ülejääki on selle tekkimisele järgneva kolme maksustamisperioodi vältel juba edasi lükatud. Seevastu asjaolu, et tavapäraseks tähtajaks on määratud 45 päeva, ei ole nimetatud sättega vastuolus.
            
         
               3.
            
            
               Direktiivi 2006/112 (muudetud direktiiviga 2006/138) artiklit 183 tuleb tõlgendada nii, et sellega ei ole vastuolus käibemaksu ülejäägi tagastamine tasaarvestamise teel.
            
         
      (1)  ELT C 134, 22.5.2010.